Diari Oficial de la Generalitat Valenciana


Sumari del DOGV 2941, del 28-02-1997 (1997/879701)

RESOLUCIÓ de 19 de febrer de 1997, per la qual s'estableixen els criteris per a l'avaluació de sol·licituds presentades a l'empara de l'Ordre de 4 de novembre de 1996, de la Conselleria de Treball i Afers Socials.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   ALTRES DISPOSICIONS

Número del document
:   1997/879701


Data del document
:   19-02-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

Anàlisi jurídica

RESOLUCIÓ de 19 de febrer de 1997, per la qual s'estableixen els criteris per a l'avaluació de sol·licituds presentades a l'empara de l'Ordre de 4 de novembre de 1996, de la Conselleria de Treball i Afers Socials. [9  
Després de la publicació de l'Ordre de 4 de novembre de 1996, de la Conselleria de Treball i Afers Socials, per la qual es fixen els programes de formació professional ocupacional i es regula el procediment general per a la concessió de les corresponents ajudes durant l'exercici 1997, cal definir unes variables objectives a fi de poder aplicar els criteris que es desprenen de la norma, sense que es produesquen resultats discriminatoris per a les entitats sol·licitants.  
Igual que en l'exercici de 1996, i després de les adaptacions necessàries a la norma reguladora d'aquest exercici, es pretén desenvolupar una metodologia completa i precisa que unifique els criteris que cal considerar en la presa de decisions que requereix el procés d'avaluació dels cursos sol·licitats per als programes regulats en la mencionada Ordre de 4 de novembre de 1996, de la Conselleria de Treball i Afers Socials.  
I. Metodologia  
Tota sol·licitud presentada per entitats que concórreguen a la impartició d'accions a través de l'Ordre de 4 de novembre de 1996, de la Conselleria de Treball i Afers Socials, estarà subjecta a una doble avaluació:  
- Una avaluació formal.  
- Una valoració material.  
El procés de valoració utilitza una fitxa o suport instrumental formada pels apartats en què s'abocaran quantitativament els indicadors de valoració que valoren els criteris que estableix la norma, de forma que, el nivell assolit per l'acció formativa en cada apartat permeta a l'òrgan resolutori prendre la decisió d'aprovar o denegar la subvenció sol·licitada.  
II. Criteris per a l'avaluació formal  
1. Fases de l'avaluació formal  
L'avaluació de sol·licituds presentades per entitats, a què es refereix l'article 10 de l'Ordre de 4 de novembre de 1996, de la Conselleria de Treball i Afers Socials, es realitzarà a través de dues fases:  
1ª Fase: avaluació sobre la documentació presentada.  
L'entitat proposa la impartició de l'acció formativa en les condicions i amb els recursos humans i materials descrits en la memòria aportada (en format escrit i magnètic) i la resta de documentació complementària relativa a prospecció realitzada, contactes amb empreses, compromís d'inserció d'alumnes, etc., que cal considerar en el procés d'avaluació.  
L'avaluació en aquesta fase es realitzarà sobre aquesta documentació, que compromet l'entitat a impartir l'acció en tals condicions i amb els mitjans descrits.  
2ª Fase: verificació.  
Aquelles accions formatives presentades per l'entitat que hagen superat la primera fase de valoració i, per tant, siguen susceptibles d'aprovació, seran objecte de verificació per part del tècnic valorador corresponent a través d'una inspecció "in situ" i se n'exceptuaran, com a criteri general, les accions sol·licitades a través de centres col·laboradors (via 1 de programació), en què la infraestructura docent haurà estat avaluada en el procés d'homologació.  
Aquesta fase és del tot necessària per a aquelles entitats que presenten accions formatives amb característiques no conegudes prèviament, i que generalment estaran sol·licitades per empreses que assumiran un compromís de contractació d'almenys un 33% dels alumnes que finalitzen (via 3 de programació).  
Es prestarà especial atenció, pel que fa a instal·lacions generals, aules i tallers destinats a classes teòriques i pràctiques, equip didàctic, etc., que inexcusablement hauran d'estar disponibles per a una valoració positiva.  
El tècnic valorador haurà d'assessorar l'entitat sobre la possible millora dels recursos existents, així com sobre aquells altres que hauran d'estar disponibles, abans de l'inici del curs (en cas que siga aprovada la sol·licitud), de forma que en aquest moment es complete la disponibilitat de recursos descrits en la memòria presentada per l'entitat.  
Si es considera necessari, es mantindrà una entrevista amb el responsable de l'entitat en relació a l'acció formativa sol·licitada, a fi de demanar informació sobre aquells aspectes relatius a aquesta que complementen l'avaluació inicial realitzada en la 1ª fase.  
La 2ª fase de valoració haurà de confirmar o modificar l'avaluació prèvia realitzada en la 1ª fase.  
2. Avaluació formal  
Serà d'aplicació en aquelles sol·licituds que hauran superat els condicionants formals que es regulen en l'article 9.5 de l'Ordre de 4 de novembre de 1996, de la Conselleria de Treball i Afers Socials.  
Es recorda que, en les accions que es presenten a través de la via 1 de programació (centres col·laboradors), s'hi afegeix com a requisit formal haver sol·licitat l'homologació com a centre col·laborador en data anterior a la publicació de l'ordre esmentada, com a pas previ al procés de valoració.  
En primer lloc, el tècnic valorador, després d'estudiar el contingut del curs proposat per l'entitat en la memòria, referenciarà (buscarà la correspondència) entre l'acció presentada i l'especialitat-tipus que en major mesura s'ajuste al contingut del projecte proposat.  
Després d'aquesta determinació, es procedirà a l'avaluació corresponent.  
L'avaluació formal consta dels següents apartats:  
2.1. Apt. 1r: trajectòria de l'entitat en gestió d'inserció laboral.  
Es determinarà, a través de la inserció laboral derivada de les gestions realitzades per l'entitat valorada sobre alumnes finalitzats en cada una de les accions formatives aprovades a l'entitat en l'últim exercici, en aplicació de l'article 10.1 de l'Ordre de 4 de novembre de 1996, de la Conselleria de Treball i Afers Socials.  
La Direcció General de Formació i Inserció Professional abocarà informàticament els resultats de la inserció de les accions formatives de l'exercici 1996 que hagen assumit un compromís formal d'inserció d'alumnes, a l'empara de l'Ordre de 5 de desembre de 1995, de la Conselleria de Treball i Afers Socials (DOGV 13.12.95).  
Aquelles entitats que desitgen aportar dades sobre inserció d'alumnes que hagen finalitzat accions de l'exercici de 1996 sense compromís formal d'inserció, hauran de presentar en la direcció territorial de Treball, Unitat de Formació, la documentació que s'indica, i amb data anterior al pròxim 8 de març:  
- Còpies de contractes laborals realitzats durant els tres mesos posteriors a la finalització del curs. Es computaran els contractes realitzats sota qualsevol modalitat de contractació laboral vigent, sempre que el contracte no duga associada una formació repetitiva dels continguts formatius impartits en l'acció i que tinga una duració mínima en tots els casos de tres mesos. En la modalitat de contractació a temps parcial s'exigirà, a l'efecte del còmput de la inserció, una jornada laboral mínima de 80 hores al mes.  
- Qualsevol altre document que prove fefaentment la contractació de l'alumne, en els termes descrits en l'apartat anterior.  
Les entitats que aporten dades d'inserció d'alumnes en les condicions que s'indiquen hauran d'aportar dades de totes les accions de formació ocupacional aprovades en l'exercici de 1996, a l'empara de l'Ordre de 5 de desembre de 1995, de la Conselleria de Treball i Afers Socials (DOGV 13.12.95). En cas contrari, i per a les entitats que presenten la documentació descrita, es considerarà nul·la la inserció de les accions sense aportar-ne dades.  
La inserció s'avaluarà a través dels indicadors que a continuació es relacionen:  
a) Percentatge d'inserció global d'alumnes assolit per l'entitat, considerant com a base el conjunt d'alumnes que han finalitzat accions de formació professional ocupacional aprovades per aquesta Direcció General durant l'exercici de 1996.  
b) Percentatge d'inserció específica assolit per l'entitat, considerant el conjunt d'alumnes que han finalitzat accions de formació professional ocupacional aprovades per la direcció general, coincidents amb l'especialitat sol·licitada en l'exercici de 1996.  
Cada un dels percentatges indicats es valorarà d'acord amb el següent barem:  
Percentatge d'inserció Puntuació   
70 - 100'00% 4   
50 - 69'99% 3   
30 - 49'99% 2   
15 - 29'99% 1   
 < 15% 0   
La puntuació final d'aquest apartat serà la mitjana aritmètica de les puntuacions obtingudes.  
Si l'entitat sol·licitant no haguera col·laborat anteriorment amb la Direcció General de Formació i Inserció Professional, no s'escaurà la valoració d'aquest apartat.  
2.2. Apt. 2n: infraestructura docent   
La infraestructura docent no s'avaluarà en les sol·licituds presentades a través de la via 1 (Centres col·laboradors) i via 2 (Conveni de col·laboració), ja que els recursos que componen aquest indicador ja han estat avaluats en el procés d'homologació.  
S'avaluarà la infraestructura docent en els següents casos:  
- Via de programació 3: Projectes formatius amb empreses que assumesquen un compromís de contractació d'almenys un 33% dels alumnes que finalitzen el curs.  
- Via de programació 4: A través d'entitats que aporten recursos per desenvolupar la programació dels centres FIP. La relació d'especialitats que s'impartiran i els recursos necessaris sol·licitats a les entitats, ve com a annex en l'Ordre de 4 de novembre de 1996, de la Conselleria de Treball i Afers Socials. En aquesta via de programació es valoraran exclusivament els recursos sol·licitats a les entitats anteriorment esmentades.  
Aquest aparell mesura el nivell de qualitat dels recursos materials necessaris per a la impartició de l'acció i que aporta l'entitat, que ho indicarà en la memòria corresponent.  
S'avaluarà separadament cada un dels recursos que a continuació s'indiquen i s'exigirà un nivell mínim d'adequació per a cada un d'ells, per considerar-los factors limitants en la transmissió de les competències professionals que adquirirà l'alumne.  
S'avaluaran de forma individualitzada els següents recursos:  
a) Instal·lacions:  
Nivell de capacitat formativa de l'entitat considerada com el nombre d'aules i instal·lacions disponibles i suficients que posseeix per poder impartir la formació sol·licitada sense que es produesca un encavalcament de mitjans.  
Indicadors:  
- Superfície útil del local en relació al nombre d'alumnes proposats.  
- Nivell d'il·luminació.  
- Ventilació i climatització.  
- Condicions ambientals i higièniques.  
- Mesures de seguretat dels locals.  
- Idoneïtat del mobiliari destinat als alumnes en relació a les tasques que s'hi desenvoluparan.  
- Accessibilitat dels alumnes al lloc d'impartició teòric i pràctic (accés a les persones amb discapacitats físiques, proximitat al nucli de població, comunicacions, etc.).  
Referències:  
- Les entitats sol·licitants hauran de reunir les condicions higièniques, acústiques, d'habitabilitat i de seguretat, exigides per la legislació vigent.  
- Una aula per especialitat tindrà un mínim de 30 metres quadrats per a grups de 15 alumnes.  
- Un taller per realitzar les pràctiques professionals que, depenent de cada especialitat, permetrà que tots els alumnes del mateix curs realitzen les pràctiques simultàniament.  
- Mobiliari: Estarà ocupada amb mobiliari docent per a 15 places d'adults, a més dels elements auxiliars.  
- Altres instal·lacions:  
· Un espai mínim de 50 metres quadrats per a despatxos de direcció, sala de professors i activitats de coordinació.  
· Lavabos i serveis higienicosanitaris en nombre adequat a la capacitat del centre.  
b) Equip didàctic:  
Indicadors:  
- Quantitat i qualitat dels equips utilitzats i la seua idoneïtat amb el programa i el nombre d'alumnes proposat.  
- Estat de conservació i grau d'obsolescència o innovació dels equips.  
- Mesures de seguretat, higiene i instal·lació.  
c) Material fungible:  
Indicadors:  
- Qualitat dels materials de consum proposats.  
- Quantitat i suficiència dels materials en relació al nombre d'alumnes proposat.  
- Adequació del material fungible a l'especialitat.  
- Disponibilitat del material de consum necessari per impartir la formació sol·licitada, tant teòrica com pràctica.  
Els nivells de baremació en aquest apartat seran els següents:  
Nivell del recurs Puntuació  
Molt alt o màxim, molt bo 4  
Alt, bo 3  
Normal, correcte, adequat 2  
Baix, deficient, inadequat o escàs 1  
Molt baix, nul 0  
Desprès d'avaluar individualment cadascun dels recursos (instal·lacions, equipament didàctic i material fungible), s'exigirà una puntuació mínima de dos en cadascun d'ells. En cas contrari, la puntuació dels esmentats conceptes determinarà el motiu a argumentar en la proposta de resolució denegatòria de l'acció que s'elevarà a l'òrgan resolutori.  
En cas de superar els mínims descrits, la valoració final de l'acció sol·licitada en aquest apartat serà el resultat d'aplicar la mesura aritmètica dels nivells mitjans assolits en els diferents apartats.  
2.3. Apt. 3r. Expectatives d'ocupació  
Aquest apartat mesura l'adequació de l'acció sol·licitada per l'entitat a l'objectiu final previst d'inserció laboral dels alumnes, en acabar la formació.  
Per avaluar aquesta expectativa serà necessari fer una prospecció de les necessitats de recursos humans qualificats de la comarca en cada un dels sectors d'activitat econòmica existent.  
Els resultats de la prospectiva poden ser aportats per l'entitat, o ser detectats per la Direcció General de Formació i Inserció Professional que, després d'açò, ha establert un ordre de prioritats.  
Valorarem, per tant, els dos indicadors:  
a) Pla d'ocupació aportat per l'entitat:  
Les accions formatives presentades en els programes dirigits a desocupats han de perseguir la seua inserció laboral a través de la capacitació professional plantejada per l'entitat.  
És per això que l'entitat sol·licitant, com a pas previ al disseny de l'acció formativa, haurà de detectar les necessitats d'ocupació en el seu entorn comarcal, després de la qual cosa proposarà la resposta formativa específica de forma que, sumant les capacitats tecnicoprofessionals inicials de l'alumne (perfil d'accés dels candidats a l'acció formativa) amb aquelles altres que es pretenen impartir, permeten l'alumnat format respondre fidelment a la demanda laboral de la zona.  
El citat procés constitueix el pla d'ocupació que l'entitat sol·licitant presentarà per garantir l'objectiu final d'inserció.  
L'entitat aportarà les dades necessàries sobre el resultat de la prospecció realitzada en l'apartat 2.1 de la memòria presentada: Descripció del pla d'inserció previst per als alumnes participants.  
El nivell de valoració en aquest apartat, ponderarà la qualitat del procés de prospecció i les possibles conclusions de compromís voluntari d'inserció d'alumnes que manifeste l'entitat sol·licitant.  
Indicadors:  
- Compromisos formals de l'entitat d'inserir o gestionar la inserció (segons la via de programació elegida) dels alumnes formats en modalitats de contractació vigents i que no porten associada al contracte la repetició dels continguts de l'acció formativa impartida.  
Es prendran en compte únicament per acreditar la inserció, els contractes laborals realitzats amb alumnes que finalitzen l'acció formativa, de duració igual o superior a tres mesos i a jornada completa setmanal, independentment de l'activitat de què es tracte i hauran d'estar relacionats amb el contingut de l'activitat formativa.  
Les accions formatives aprovades en aquestes condicions suposaran una resolució condicionada a la demostració per part de l'entitat del compromís adquirit.  
La documentació acreditativa es presentarà junt a la declaració de despeses originades per la impartició de la acció formativa a què fa referència l'article 15 de l'Ordre de 4 de novembre de 1996, de la Conselleria de Treball i Afers Socials. La quantia econòmica de la subvenció concedida es minorarà proporcionalment al nivell de compliment de l'obligació adquirida, amb un límit màxim de minoració del 50% de la quantia econòmica per aquest concepte.  
No s'estimaran compromisos d'inserció menors del 33% dels alumnes formats.  
- Relació d'empreses amb què s'ha establert contacte i les dades de les quals (nom de l'empresa, activitat econòmica, persona de contacte, càrrec, etc.) vénen detallades per l'entitat en l'apartat 2.1 de la memòria presentada.  
Els nivells de baremació per a aquest subapartat seran els següents:  
Concepte Puntuació  
Compromís formal d'inserció major  
del 50% dels alumnes que finalitzen el curs 4   
Compromís formal d'inserció entre el  
33% i 50% dels alumnes que finalitzen el curs 3   
En cas que no existira un compromís formal de contractació d'alumnes per part de l'entitat, es procedirà a valorar de la següent forma:   
Es dedueix de la memòria una prospecció  
de les necessitats de formació en l'entorn laboral  
de l'entitat, avalat per una relació d'empreses  
amb què s'ha establert contacte 1   
Sense contactes amb empresa 0  
b) Prioritat de l'acció  
En aquest subapartat es consideraran els resultats comarcals de l'observatori de necessitats formatives del mercat de treball, pel qual es determinen les prioritats de les diferents especialitats (agrupades per famílies professionals) per a la programació d'accions formatives en l'exercici de 1996.  
L'esmentat estudi de prioritats és resultat de les jornades tècniques que la Direcció General de Formació i Inserció Professional celebra en col·laboració amb l'Institut Nacional d'Ocupació.  
Barem de puntuació:  
Prioritat Puntuació  
Molt alta 4   
Alta 3   
Mitjana 2   
Baixa 1   
Nul·la 0   
No es considerarà el subapartat de prioritat en les accions programades a través dels centres de Formació i Inserció Professional, a què es refereix l'article 7.4 de l'Ordre de 4 de novembre de 1996, de la Conselleria de Treball i Afers Socials, i la relació dels quals figura com a annex a l'ordre esmentada.  
El nivell mitjà en aquest apartat 3r, que valora les expectatives reals d'ocupació dels alumnes en acabar l'acció, serà la mitjana aritmètica dels subapartats exposats.  
Aquelles sol·licituds que no assolesquen una puntuació final mínima d'1 en aquest apartat es desestimaran.  
2.4. Qualitat de la docència.  
Per a la valoració de la qualitat docent s'utilitza la baremació aportada pel Departament de Mètodes d'Investigació i Diagnosi en Educació de la Universitat de València, desenvolupada a partir dels criteris proposats per la Conselleria de Treball i Afers Socials.  
El procediment en què es basa està descrit en l'informe global de l'Avaluació i Seguiment de Accions Formatives corresponent al període de 1996. Ha estat establert a partir dels perfils multidimensionals de qualitat d'accions formatives (identificats mitjançant Anàlisi Cluster) derivats de les valoracions d'estudiants corresponents a la segona aplicació. Això s'ha realitzat tant per a la mostra total d'accions formatives com per a les submostres establertes per famílies professionals.  
La puntuació de les entitats col·laboradores és producte d'un estàndard absolut de qualitat, desenvolupat a partir dels nivells normatius analitzats per al període de 1996, tenint en compte els perfils de qualitat de totes les accions formatives impartides per una entitat.  
Finalment, les entitats es classifiquen segons una puntuació de síntesi, corresponent a una escala de 0 a 4, ambdós inclusivament.  
III. Criteris per a la valoració material  
1. Valoració-material.  
Aquelles sol·licituds que hauran superat els nivells llindars mínims en l'avaluació formal seran objecte d'una valoració material en aplicació dels criteris que estableix l'article 10.2 de l'Ordre de 4 de novembre de 1996, de la Conselleria de Treball i Afers Socials.  
Es recorda que en l'avaluació formal s'exigeix superar un nivell de puntuació mínim en:  
Apt. 2n. Instal·lacions (puntuació mínima de 2)  
 Equip didàctic (puntuació mínima de 2)  
 Material fungible (puntuació mínima de 2)  
o resolució favorable d'homologació del centre en l'especialitat sol·licitada.  
Apt. 3r. Nivell mitjà (puntuació mínima d'1)  
La valoració material serà realitzada per un comitè d'experts, designat pel conseller de Treball i Afers Socials, que analitzarà el contingut teòric i pràctic, la metodologia d'impartició i l'oportunitat de realització dels cursos sol·licitats que assolesquen aquesta fase de valoració.  
La valoració material constarà dels següents apartats:  
1.1. Apt. 1r: recursos tecnicopedagògics.  
Es valoraran de forma individualitzada cada un dels recursos tecnicopedagògics que aportarà l'entitat per al desenvolupament de l'acció, tals com contingut teoricopràctic dels mòduls proposats, metodologia d'impartició i professorat. En general, es referenciaran els apartats de la memòria presentada amb els d'aquella especialitat-tipus que més s'ajuste al contingut del projecte proposat.  
Es podrà utilitzar, en el procés de valoració, qualssevol altres paràmetres substitutius o complementaris a l'especialitat tipus de referència, tals com criteri de l'expert competent en l'especialitat sol·licitada, projecte formatiu impartit anteriorment en la comarca amb alt grau d'inserció laboral, etc.  
Els recursos tecnicopedagògics es valoraran d'acord amb els indicadors que a continuació es relacionen:  
a) Contingut teoricopràctic:  
Indicadors:  
- Considerar el grau en què el contingut teoricopràctic de l'acció formativa garanteix la consecució dels objectius finals plantejats en la memòria presentada, en funció que els alumnes, en finalitzar el curs, adquiresquen la qualificació o especialització professional necessària per exercir amb eficàcia el seu lloc de treball, o si s'escau, la creació, gestió i manteniment d'una estructura empresarial.  
- Coherència entre la relació seqüencial i el contingut de cada mòdul formatiu proposat amb l'adquisició de les capacitats que es volen desenvolupar, si s'escau, amb l'adquisició dels coneixements i habilitats necessaris per emprendre un projecte empresarial.  
- Grau d'innovació i introducció de noves tecnologies en els continguts teoricopràctics del programa presentat.  
- Inclusió en els programes teoricopràctics d'especialització professional de nous mòduls amb contingut de la mateixa professió, a fi d'augmentar les expectatives d'ocupació dels alumnes.  
- Idoneïtat dels temps proposats per al desenvolupament de l'acció formativa i la seua distribució proporcional en classes teòriques i pràctiques.  
- Es baremarà d'acord amb la següent puntuació:  
Nivell del recurs Puntuació  
Excel·lent. S'ajusta adequadament al  
 model d'especialitat-tipus, fins i tot   
 presenta millores substancials (innovació,   
 recursos tecnològics, etc.) 4   
Bona. S'ajusta als mínims fixats en el  
 model d'especialitat-tipus 3   
Regular. Mostra deficiències no greus en algun  
 dels apartats que es recullen  
 en els referents 2   
Deficient. Mostra prou deficiències en diversos  
 apartats dels que es recullen  
 en els referents 1   
Molt deficient. No s'ajusta al model  
 d'especialitat-tipus. Mostra deficiències  
 molt greus 0   
b) Metodologia d'impartició:  
Es valorarà el grau d'idoneïtat en la metodologia d'aprenentatge proposada, atesa l'especialitat sol·licitada i el nivell inicial de coneixements dels alumnes.  
A més, s'hi considerarà:  
- En quina mesura l'entitat descriu i explicita els objectius del curs.  
- Ordre d'impartició dels mòduls formatius, segons una seqüència progressiva del grau de dificultat.  
- Idoneïtat de la metodologia proposada i la seua adequació als objectius de l'acció i al perfil d'accés dels candidats.  
- Tutorització i orientació personalitzada a cada un dels alumnes.  
- Viabilitat del sistema d'avaluació proposat en la memòria formativa per al seguiment del rendiment de l'alumne.  
- Les pràctiques inclouen activitats adequades a la naturalesa del curs o de la seua mateixa especialització empresarial.  
- Es baremarà d'acord amb la següent puntuació:  
Nivel del recurs Puntuació   
Excel·lent. Quan s'explicita perfectament  
 el referent 4   
Bo. Enuncia breument el referent 2   
Dolent. No s'inclou el referent 0   
c) Professorat.  
Indicadors:  
c1) Titulació acadèmica idònia que exigeix l'especialitat que cal impartir.  
S'hi baremarà d'acord amb la següent puntuació:  
Nivell del recurs Puntuació   
Titulació adequada. Màxim nivell de formació 4   
Titulació adequada. Nivell mínim de formació 3   
Titulació anàloga 2   
Titulació inadequada o no explícita 0   
c2) Experiència professional demostrada pels docents en relació amb la matèria objecte de l'acció formativa.  
Es baremarà d'acord amb la següent puntuació:  
Nivell del recurs Puntuació  
Més de quatre anys d'experiència professional 4   
Entre tres i quatre anys 3   
Entre dos i tres anys 2   
Entre un i dos anys 1   
Menys d'un any d'experiència o sense explicitar 0   
c3) Experiència docent.  
Es baremarà d'acord amb la següent puntuació:  
Nivell del recurs Puntuació  
Més de quatre anys d'experiència docent 4   
Entre tres i quatre anys 3   
Entre dos i tres anys 2   
Entre un i dos 1   
Menys d'un any d'experiència docent  
 o sense explicitar 0   
Nota: Un any és equivalent a 400 hores d'impartició  
c4) Nivell de formació metodològica. Sols s'hi valoraran les certificacions que a aquest efecte hauran expedit la Conselleria de Treball i Afers Socials, l'INEM o les universitats.  
S'hi baremarà d'acord amb la següent puntuació:  
Nivell del recurs Puntuació  
Més de 300 hores de preparació docent 4   
Entre 200 i 300 hores 3   
Entre 80 i 200 2   
Entre 40 i 80 1   
Menys de 40 hores 0   
La puntuació mitjana de l'apartat c) Professorat, s'obtindrà com a mitjana aritmètica dels apartats c1, c2, i el major valor obtingut entre c3 i c4.  
S'exigeix superar un nivell de puntuació mínim de dos en els valors mitjans de cada un dels recursos tecnicopedagògics d'aquest apartat, a excepció del professorat, en què s'exigirà una puntuació mínima d'1 en el seu valor mitjà.  
En cas de superar els mínims indicats, la valoració final de l'acció sol·licitada en aquest apartat serà el resultat d'aplicar la mitjana aritmètica dels nivells mitjans assolits en els diferents recursos.  
1.2. Apt. 2n. Oportunitat de realització.  
Es valorarà de forma individualitzada cada un dels següents indicadors:  
a) Capacitat de l'entitat per garantir la disponibilitat dels recursos humans i materials especificats en la memòria, abans del començament previst del curs.  
En les accions sol·licitades a través de la via 1, centres col·laboradors homologats, es tindrà en compte la infraestructura del centre (disponibilitat d'instal·lacions i equips) per impartir la totalitat dels cursos sol·licitats avaluada en el procés d'homologació.  
Es denegaran per aquest motiu totes les sol·licituds de l'entitat que ultrapassen la capacitat avaluada per al centre, de forma que s'adeqüe la programació anual d'accions formatives concedida al centre amb la seua capacitat formativa real.  
- Nivell de baremació:  
Nivell del recurs Puntuació   
La capacitat del centre és suficient  
 per garantir la impartició  
 del curs 1 (valoració positiva)   
L'acció sol·licitada ultrapassa la  
 capacitat en instal·lacions  
 i equips del centre 0 (valoració negativa)   
b) Grau de compliment de les obligacions contretes amb la Direcció General en la programació de cursos de formació professional ocupacional, aprovats a l'entitat en l'exercici de 1996, pel que fa a la impartició de la programació aprovada i en les condicions previstes en la memòria i/o regulades en la resolució d'aprovació.  
Es tindrà en compte, per avaluar aquest indicador, les renúncies als cursos programats i els motius al·legats per l'entitat que justifiquen tal circumstància, així com aquells casos d'incompliment real d'impartició d'accions que no han estat objecte de comunicació per l'entitat.  
Es considerarà incompliment greu de l'entitat i, per tant, es valorarà aquest indicador negativament, el fet de no haver impartit, en les condicions fixades en la normativa vigent, un percentatge superior o igual al 90% dels cursos de formació professional ocupacional resolts favorablement a l'entitat per la Direcció General de Formació i Inserció Professional en l'exercici de 1996.  
- Nivell de baremació:  
Nivell del recurs Puntuació   
Sense cursos aprovats en 1996  
 o compliment adequat en la  
 programació de cursos aprovats 1 (valoració positiva)   
Incompliment greu en la programació  
 aprovada en 1996 (percentatge  
 de cursos no impartits sobre els  
 aprovats superior o igual al 90%) 0 (valoració negativa)   
Els indicadors exposats en aquest apartat sobre oportunitat de realització de l'acció sol·licitada, no formaran part de la puntuació final del procés de valoració. No afectaran la resolució de l'expedient sempre que els valors de puntuació obtinguts siguen positius (puntuació 1). En canvi, seran motiu de denegació de la sol·licitud presentada si, després de la seua avaluació, n'apareix en algun valoració negativa (puntuació 0).  
IV. Valoració final del procés d'avaluació.  
Les sol·licituds que superen els valors llindars mínims indicats en els processos de valoració formal i material, obtindran una valoració final que serà el resultat de ponderar els valors mitjans dels diferents apartats, de la següent forma:  
Nivells mitjans en la valoració formal Percentatge sobre  
 la valoració final  
- Trajectòria de l'entitat en gestió  
 d'inserció laboral 10%   
- Infraestructura docent 25%   
- Expectatives d'ocupació 25%   
- Qualitat de la docència 10%   
Nivells mitjans en la valoració formal Percentatge sobre  
 la valoració final  
- Recursos tecnicopedagògics 30%   
Per al cas de sol·licituds presentades per entitats que no hagen impartit accions formatives en l'exercici anterior, o en aquells altres en què la Direcció General de Formació i Inserció Professional no dispose de dades referents a trajectòria d'inserció laboral (Apt. 1r), o qualitat de la docència (Apt. 4t), es ponderaran els valors mitjans dels restants apartats de la següent forma:  
a) En el cas que no existesquen dades en l'apartat 1r o en l'apt. 4t de la valoració formal:  
 Percentatge sobre  
Nivells mitjans la valoració final   
- Trajectòria de l'entitat en gestió  
 d'inserció laboral o qualitat  
 de la docència 11'11%   
- Infraestructura docent 27'78%   
- Expectatives d'ocupació 27'78%   
- Recursos tecnicopedagògics 33'33%   
b) En cas que no existesquen dades ni en l'apartat 1r ni en l'apartat 4t de la valoració formal:  
 Percentatge sobre  
Nivells mitjans la valoració final   
- Infraestructura docent 31'25%   
- Expectatives d'ocupació 31'25%   
- Recursos tecnicopedagògics 37'50%   
El valor absolut de la puntuació final determinarà l'ordre de prioritat d'aprovació de les accions formatives en la programació anual que desenvolupa la Direcció General de Formació i Inserció Professional, fins exhaurir el pressupost assignat. En el cas de projectes formatius (via 3 de programació), els expedients seran resolts a mesura que aquests seran completats.  
V. Particularitats per a alguns programes.  
1. Programa de formació pràctica en empreses.  
1.1. Modificació sobre nº II, punt 2.2 - apt. 2n. Infraestructura docent.  
Si bé els tres punts inclosos en aquest segon apartat són susceptibles de ser avaluats per al programa "Formació pràctica en empreses", les referències a les quals s'al·ludeix en instal·lacions contemplaran únicament:  
- Condicions higièniques, acústiques, d'habitabilitat i de seguretat, exigides per la legislació vigent.  
- Lavabos i serveis higienicosanitaris en un nombre adequat a la capacitat del centre.  
1.2. Modificació sobre nº II, punt 2.3 - apt. 3r. Expectatives d'ocupació.  
Pel que fa a açò, i deixant clar que el programa de Formació pràctica en empreses exigeix, en tot cas, un compromís d'inserció mínim del 33%, existirà un únic indicador que farà referència a aquest compromís, tenint en compte sols aquells contractes de duració igual o superior a tres mesos i a jornada completa, independentment de l'activitat de què es tracte.  
Els nivells de baremació seran els mateixos que per a la resta de programes.  
1.3. Modificació sobre nº III, punt 1.1- apt. 1r: Recursos tecnicopedagògics.  
Per al programa Formació pràctica en empreses, atès que no es tracta d'una impartició docent, sinó de la posada en pràctica d'uns coneixements prèviament adquirits, aquest apartat es valorarà de la següent forma:  
a) Contingut teoricopràctic:  
Únicament es prendrà en compte el primer indicador, fent especial esment en l'adequació a l'acció formativa realitzada prèviament (condició exigida per accedir al programa de pràctiques).  
b) Metodologia d'impartició:  
Per la mateixa naturalesa de les accions, no es considera necessari especificar la metodologia que s'hi seguirà.  
c) Professorat:  
A diferència d'altres programes, en el programa de Pràctiques no existeix professorat, sinó un tutor per cada tres alumnes o fracció. Per això, i atès que les funcions que cal exercir són diferents, haurien de ser-ho també els indicadors, que podran reduir-se a aquests dos apartats:  
- Titulació acadèmica.  
- Experiència professional.  
1.4. Modificació sobre nº III, punt 1.2 - apt. 2n. Oportunitat de la realització.  
En aquest apartat caldria matisar en el punt b) els motius al·legats per l'entitat per justificar les renúncies als cursos programats, ja que respecte al programa de Formació pràctica en empreses, la majoria de les sol·licituds sols inclouen una acció formativa i no és estrany que la renúncia haja estat causada per raons alienes en certa mesura a la mateixa entitat.  
Exemple: la falta d'alumnes que hagueren realitzat una acció formativa similar a la sol·licitada per al programa de Pràctiques.  
2. Programa de Formació a distància.  
a) El nombre màxim d'hores de cada curs serà de 400 i el nombre d'alumnes estarà comprès entre 45 i 60. Per valorar el percentatge d'inserció es farà proporcionalment al nombre d'alumnes, comparat amb els d'inserció al treball (15 alumnes).  
b) Tots els cursos comptaran amb els següents instruments:  
- Mitjans didàctics: Constituïts pel conjunt de materials escrits, audiovisuals, informàtics i/o eines i materials fungibles idonis per a la consecució dels objectius del programa.  
- Sistema de tutoria: La tutoria s'exercirà a través dels mitjans de comunicació habituals. Serà de caràcter obligatori o facultatiu per a l'alumne en horari continu o limitat. Aquests aspectes hauran de ser definits amb la major precisió possible per a cada un dels programes. Es valorarà especialment l'existència de tutories presencials amb un horari flexible.  
- Mètodes i tècniques d'avaluació: Caldrà definir el sistema d'avaluació més idoni per a cada programa i les seues característiques.  
- Procediment de seguiment i control: Caldrà especificar els procediments de seguiment i control que permeten seguir l'activitat de l'alumnat, valorar la seua interacció amb el programa i prevenir-ne la deserció, així com complir les funcions administratives i de gestió.  
- Instal·lacions: Caldrà definir les instal·lacions necessàries per al correcte desenvolupament del programa i estaran constituïdes almenys per un centre de tutoria, una oficina de gestió i un centre per al desenvolupament de pràctiques i activitats.  
- Organització i recursos: Caldrà especificar el model organitzatiu i de gestió, i els recursos humans i materials disponibles per a l'execució dels programes.  
- Caldrà incloure una sessió d'avaluació presencial de l'alumnat i, especialment, l'existència d'un horari ampli i flexible per a la seua realització.  
Aquesta resolució substitueix i deixa sense efecte la resolució de 17 d'abril de 1996, de la Conselleria de Treball i Afers Socials.  
València, 19 de febrer de 1997.- El conseller de Treball i Afers Socials: José Sanmartín Esplugues.